Nessegza-d deg tbadutin-agi i d-nebder, d akken aglam d aweṣṣef n yiwudam, d yidgan d wakud yesɛan azal ɣer umsawal neɣ ɣer umaru.D ayen i d-yenna Meksem Zahir:« Aḍris n uglam yeskan-d amek iga neɣ yemmug umdan, taɣawsa neɣ adeg. S umata aglam d asnekwu n tulmissin n wayen i d-yettwagelmen neɣ d abdar n yiferdisen iɣef ibedd wayen i dyettwagelmen.Ih, aglam d asissen n tɣawsa s wawalen. »28Aglam akken yezmer ad yili d ilaw yezmer ad yili daɣen d awerlay deg wungal.Yesseqdac unaggal aglam ilaw deg wungal i dyettalsen ɣef tudert n uwadem.